Re Aga Mmogo e neela ba-na- le -bogole lentswe
E re ka Motswana a rile setshwarwa ke ntsa pedi gase thata, ba-na-le-bogole kwa Metsimotlhabe ba ipopile mme ba tlhama mokgatlho wa Re Aga Mmogo o o tlaa nnang lentswe la bone. Mo potsolotsong le BOPA moeteledipele wa lekgotla leo, MmeDinah Kgatwane a re ba tletswe ke mogopolo oo wa go ipopa gore ba tle ba nnelentswe le le lengwe ka ba lemogile gore fa ba kgaogane ga gona sepe se ba kase kgonang. A re gape ba gwetlhilwe ke dikgwetlho tse ba-na-le-bogole balebaneng natso mo motseng wa bone di tshwana le lehuma le letlhoko la ditiro. Are ntswa Tautona wa lefatshe leno Lt Gen. Seretse Khama Ian Khama a ikiteilesehuba go thusa batho ba ba tlhokileng lesego mo setshabeng jaakaba-na-le-bogole go lebega e kare badirelapuso bangwe bone ba batla go busetsamaiteko ao kwa morago ka go lebega ba sa batle go ba thusa. A re le fa go ntse jalo mokgatlho wa bone o na le dikgwetlhodi le mmalwa jaaka letlhoko la madi ka nako e ntsi ba patelesega go ntsha modipateng tsa bone. O tsweletse ka gore gape bontsi jwa batho ba a berekang naboke batho ba ba senang bogole mme se se dire gore ba tlogele mo tseleng, mme sese mo ketefaletse tiro le mokgatlho o sokola go dira ditiro tsa one tsaletsatsi le letsatsi. A re le fa go ntse jalo ga ba kitla ba itlhoboga gofitlhela ba goroga kwa maikaelelong a bone. A re mokgatlho o o buletsweba-na-le-bogole botlhe, batlhokomedi ba bone le batho fela ba ba sa tsheleng kabogole. 